नई दिल्ली. 5 साड़ी चुराने के आरोप में एक साल से जेल में बंद एक शख्स के मामले की सुनवाई करते हुए सुप्रीम कोर्ट ने तेलंगाना सरकार की खिंचाई की। कोर्ट ने कहा, "जो शख्स करोड़ों रुपए लेकर फरार हो गया है और मजे कर रहा है, लेकिन जिस पर 5 साड़ी चुराने का आरोप है, वो जेल में बंद है।" सुप्रीम कोर्ट का इशारा विजय माल्या की ओर था जो बैंकों का 9000 करोड़ का लोन चुकाए बिना ब्रिटेन भाग गए। आरोपी की पत्नी की तरफ से दायर की गई थी पिटीशन...
- आरोपी एलिया की पत्नी की तरफ से पिटीशन दायर की गई थी। इसमें कहा गया था कि उसके पति पर 5 साड़ी चुराने का आरोप है। उसे बिना कोई सुनवाई हुए एक साल से कस्टडी में रखा गया है।
- हैदराबाद में पुलिस ने व्यापारियों की शिकायत पर आरोपी को मार्च, 2016 में अरेस्ट कर लिया था।
- सुनवाई के दौरान बेंच की अगुआई कर रहे चीफ जस्टिस जेएस खेहर ने कहा, "जो शख्स करोड़ों रुपए लेकर भाग गया, वो जिंदगी के मजे लूट रहा है और जिसने 5 साड़ी चुराई, वो जेल में है।" हालांकि, खेहर ने माल्या का नाम नहीं लिया।
राज्य सरकार ने क्या दलील दी?
- सुनवाई के दौरान तेलंगाना सरकार ने इस मामले में गिरफ्तारी को सही ठहराया।
- सरकार की ओर से दलील दी गई कि आरोपी साड़ी चोरी करने वाले गैंग का मेंबर है। इस गैंग ने साड़ी चोरियों की वारदातों को लगातार अंजाम दिया है। इसे लेकर कई शिकायतें आई थीं।
- राज्य सरकार ने दलील दी कि पुलिस ने आरोपी की प्रिवेन्टिव गिरफ्तारी की, ताकि आगे से इन वारदातों पर काबू पाया जा सके।
- इससे पहले राज्य सरकार ने कहा था कि आरोपी की गिरफ्तारी आंध्र प्रदेश प्रिवेन्शन ऑफ डेंजरस एक्टिविटीज ऑफ बूटलेगर्स, डकैत, ड्रग ऑफेंडर्स, गुंडाज एक्ट के तहत की गई थी।
- बहरहाल, सुप्रीम कोर्ट ने मामले की सुनवाई जारी रखने का फैसला किया है और अब इसकी सुनवाई 8 मार्च को होगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva